Document ID: 32001R1936

Reference:
EUR-Lex - 32001R1936 - HU
Fontos jogi nyilatkozat
|
32001R1936
Hivatalos Lap L 263 , 03/10/2001 o. 0001 - 0008
A Tanács 1936/2001/EK Rendelete(2001. szeptember 27.)a hosszú távon vándorló halfajok bizonyos állományainak halászatára vonatkozó ellenőrzési intézkedések megállapításárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen a 37. cikkére,tekintettel a Bizottság javaslatára [1],tekintettel az Európai Parlament véleményére [2],mivel:(1) A Közösség 1997. november 14-e óta az atlanti tonhalak védelmére létrehozott nemzetközi egyezmény [3] szerződő fele (a továbbiakban ICCAT-egyezmény).(2) Az ICCAT-egyezmény az atlanti tonhal védelmére létrehozott nemzetközi bizottsága (a továbbiakban ICCAT) keretében előírja az Atlanti-óceánban és az azzal határos tengerekben élő tonhalak és tonhalszerű halak állományainak védelmére és kezelésére vonatkozó regionális együttműködési keretet, valamint az egyezmény területére vonatkozó védelmi és kezelési javaslatok elfogadását, amelyek kötelezőek a szerződő felek számára.(3) Az ICCAT számos ellenőrzési és felügyeleti kötelezettséget létrehozó javaslatot fogadott el, nevezetesen statisztikák létrehozásáról és továbbításáról, a kikötői ellenőrzésekről, a műholdas hajófelügyeletről, a hajók megfigyeléséről és az átrakodásokról, valamint a nem szerződő felek és az ismeretlen honosságú hajók ellenőrzéséről. Ezek a javaslatok kötelezőek a Közösségre nézve és ezeket alkalmazni kell.(4) Az ICCAT által elfogadott intézkedéseknek való megfelelés biztosítására vonatkozó egyes ellenőrzési intézkedések megállapításáról szóló, 1999. június 21-i 1351/1999/EK tanácsi rendelet [4] bizonyos kötelezettségeket áthelyezett az egyes halállományok és halállománycsoportok esetében a közösségi vizeken, illetve a közösségi hajók esetében a fogási korlátozásokat megkívánó vízterületeken alkalmazandó halászati lehetőségeknek és a kapcsolódó feltételeknek a 2000. évre történő rögzítéséről és a 66/98/EK rendelet módosításáról szóló, 1999. december 17-i 2742/1999/EK tanácsi rendelet [5] 22. cikkének (1) bekezdésébe. Az áttekinthetőség érdekében ezeket az intézkedéseket egy rendeletbe kell összevonni, a korábbi rendeleteket helyettesítve és hatályon kívül helyezve.(5) Tudományos kutatási célokra a közösségi halászhajók parancsnokaitól meg kell követelni az ICCAT által közzétett "Az atlanti-óceáni tonhalak és tonhalszerű halak statisztikájára és mintavételére vonatkozó működési utasítások" végrehajtását.(6) A Közösség jóváhagyta az Indiai-óceáni Tonhal Bizottság létrehozásáról szóló egyezményt [6] (a továbbiakban IOTC). A megállapodás az IOTC létrehozása, és a szerződő felek számára kötelező, a bizottság illetékességi területére vonatkozó védelmi és kezelési javaslatok elfogadása által a nemzetközi együttműködés megerősítését szolgáló, hasznos keretet ír elő az indiai-óceáni tonhal és rokon fajainak védelme és ésszerű hasznosítása céljából. A Közösség alkalmazza az IOTC által elfogadott ellenőrzési intézkedéseket.(7) Az IOTC elfogadta a trópusi tonhalra vonatkozó információ gyűjtéséről és cseréjéről szóló javaslatot. Ez kötelező a Közösségre nézve, amely ezért végrehajtja a javaslatot.(8) A Közösség halászati érdekeltségekkel rendelkezik a Csendes-óceán keleti részében és kezdeményezte az Amerika-közi Trópusi Tonhal Bizottsághoz (a továbbiakban IATTC) történő csatlakozási eljárást. A csatlakozástól függően és az ENSZ tengerjogi egyezménye értelmében felmerülő együttműködési kötelezettségével összhangban, a Közösség alkalmazza az IATTC által elfogadott ellenőrzési intézkedéseket.(9) A Közösség, amely aláírta a nemzetközi delfinvédelmi programról szóló megállapodást [7], az 1999/386/EK határozat [8] alapján úgy határozott, hogy a megállapodást átmenetileg alkalmazza annak jóváhagyásáig, és ezért a megállapodás ellenőrzési intézkedéseit alkalmazni kell.(10) Az IOTC, az IATTC és a nemzetközi delfinvédelmi programról szóló megállapodás alkalmazandó ellenőrzési intézkedései tiszteletben tartásának biztosítására a tagállamok megteszik a szükséges lépéseket.(11) A közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletet [9] a Közösség és a harmadik országok által kötött halászati megállapodások és a Közösség által aláírt nemzetközi egyezmények sérelme nélkül, a tagállamok területén, vagy az azok felségterületéhez vagy joghatósága alá tartozó tengeri vizeken végrehajtott összes halászati és azzal kapcsolatos tevékenységre kell alkalmazni, beleértve a harmadik országok vizein vagy a nyílt tengeren működő közösségi halászhajók tevékenységét.(12) Az e rendelet végrehajtásához szükséges intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal [10] összhangban kell elfogadni,ELFOGADTA EZT A RENDELETET:1. cikkCélEz a rendelet az I. mellékletben felsorolt, hosszú távon vándorló halállományok halászatára vonatkozó ellenőrzési és felügyeleti intézkedéseket állapít meg, és a tagállamok lobogói alatt hajózó és a Közösségben bejegyzett, a 2. cikkben meghatározott övezetek egyikében tevékenykedő hajókra vonatkozik (a továbbiakban közösségi halászhajók).2. cikkÖvezetekE rendelet alkalmazásában a következő tengeri övezetek kerülnek meghatározásra:a) 1. övezet:Az Atlanti-óceán és az azzal határos tengerek teljes vízterületének az ICCAT-egyezmény 1. cikkében meghatározott ICCAT-egyezményi terület által érintett része.b) 2. övezet:Az Indiai-óceán teljes vízterületének az IOTC létrehozataláról szóló megállapodás 2. cikkében megállapított illetékességi terület által érintett része.c) 3. övezet:A Csendes-óceán keleti vízterületének a nemzetközi delfinvédelmi programról szóló megállapodás III. cikkében meghatározott terület által érintett része.3. cikkFogalommeghatározásokE rendelet alkalmazásában a következő fogalommeghatározásokat kell alkalmazni:a) "hajóra szállás": egy vagy több felhatalmazott ellenőr feszállása a halászhajóra, egy szervezet illetékességi területén, ellenőrzés végrehajtása céljából;b) "átrakodás": a hosszú távon vándorló hal és/vagy az abból készült termékek bármilyen mennyiségének a halászhajóról egy másik hajóra tengeren vagy kikötőben történő átrakodása anélkül, hogy a termékeket a kikötő állama kirakodottként jegyezné fel;c) "kirakodás": a hosszú távon vándorló hal és/vagy az abból készült termékek bármilyen mennyiségének a halászhajóról a kikötőbe vagy a partra történő kirakodása;d) "jogsértés": a halászhajó által feltételezetten elkövetett vagy elmulasztott cselekedet, amelyet az ellenőrzési jelentésben feljegyeztek, és amely alapján okkal feltételezhető, hogy megsértették e rendelet vagy bármely más olyan rendelet rendelkezéseit, amely a 2. cikkben jelzett övezetek egyikének esetében egy regionális szervezet által elfogadott ajánlást ültet át;e) "nem szerződő fél hajója": a 2. cikkben meghatározott övezetek egyikében halászati tevékenység végzése közben megfigyelt és azonosított hajó, amely egy olyan ország lobogója alatt hajózik, amely ország nem szerződő fél a vonatkozó regionális szervezetben;f) "ismeretlen honosságú hajó": olyan hajó, amely esetében alapos a gyanú, hogy nincs honossága.I. FEJEZETAZ 1. ÖVEZETBEN ALKALMAZANDÓ ELLENŐRZÉSI ÉS FELÜGYELETI INTÉZKEDÉSEK1. szakaszEllenőrzési intézkedések4. cikkMintavétel a fogásból(1) A fogások mintavételezését a közös halászati politika irányításához szükséges adatok gyűjtésére és ellenőrzésére vonatkozó közösségi keret létrehozataláról szóló, 2000. június 29-i 1543/2000/EK tanácsi rendeletben [11] megállapított rendelkezések és az "Atlanti tonhalak és tonhalszerű halak helyszíni statisztikai és mintavételi kézikönyve" (Harmadik kiadás, ICCAT, 1990.) előírásai szerint kell elvégezni.(2) Az e cikk alkalmazására vonatkozó részletes szabályokat a 24. cikk (2) bekezdésében említett eljárással összhangban kell elfogadni.5. cikkA fogás bejelentése(1) A tagállamok továbbítják a Bizottságnak – amely továbbítja az ICCAT adminisztratív titkárságának – a II. mellékletben meghatározott fajok éves fogási adatait (az ICCAT által meghatározott I. feladat). Az ICCAT követelményeinek teljesítése céljából a tagállamok legkésőbb:a következő év március 1-jéig az egész évre vonatkozó előzetes becslésekről,a következő év április 15-ig a végső becslésekrőltovábbítják a Bizottságnak az adatokat. (2) A tagállamok minden évben július 31-ig – biztosítva a Bizottság számára az elektronikus hozzáférést – továbbítják a következő adatokat (az ICCAT által meghatározott II. feladat) az ICCAT adminisztratív titkárságnak:a) az előző év fogására és halászati tevékenységére vonatkozó adatok, részletes idő- és térbeli lebontással;b) az I. mellékletben felsorolt fajok sporthorgászok általi fogásairól rendelkezésre álló adatok.(3) Az e cikk alkalmazására vonatkozó részletes szabályokat a 24. cikk (2) bekezdésében említett eljárásnak megfelelően kell elfogadni.6. cikkA cápafogásokra vonatkozó adatok(1) A tagállamok – elektronikus hozzáférést biztosítva a Bizottság számára – továbbítanak a cápafogásokra és a cápakereskedelemre vonatkozó minden elérhető adatot az ICCAT adminisztratív titkársága részére.(2) Az e cikk alkalmazására vonatkozó részletes szabályokat a 24. cikk (2) bekezdésében említett eljárással összhangban kell elfogadni.7. cikkBe nem jelentett fogásokA 24 méternél hosszabb halászhajók által fogott, fagyasztott nagytonhal- és nagyszeműtonhal-termékek behozatala esetében a Bizottság kérésére a tagállamok összegyűjtik és megvizsgálják a lehető legtöbb behozatalra vonatkozó adatot és vonatkozó információt, úgymint a hajók nevét, bejegyzését és tulajdonosát, a kifogott fajokat és a tömegüket, a halászati övezetet és a kivitel helyét.8. cikkA hajók megfigyelése(1) E cikk alkalmazásában a "megfigyelés" a tagállamok hajói, repülőgépei vagy illetékes hatóságai által a következőknek a tengeren, ellenőrzés céljából történő megfigyelését jelenti:- olyan ismeretlen honosságú hajó, amely valószínűleg az I. mellékletben meghatározott fajokra halászik,- vagy egy másik szerződő fél lobogója alatt hajózó hajó, amely halászat közben valószínűleg megsérti az ICCAT védelmi intézkedéseit,- vagy egy nem szerződő fél, entitás vagy halászatot folytató személy lobogója alatt hajózó hajó, amely halászat közben valószínűleg megsérti az ICCAT védelmi intézkedéseit.(2) A megfigyelést át kell vezetni egy szabványos megfigyelési űrlapra, és lehetőség szerint meg kell adni az űrlap által kért összes információt. Az űrlaphoz csatolni lehet a hajó fényképeit.(3) A megfigyelési űrlapokat haladéktalanul meg kell küldeni a megfigyelő tagállamának illetékes hatósága részére, amely azonnal továbbítja azokat a Bizottságnak, amely értesíti a megfigyelt hajó lobogó szerinti államát. A Bizottság haladéktalanul továbbítja a megfigyelési űrlapokat az ICCAT adminisztratív titkárságának.(4) Az a tagállam, amely egy szerződő fél illetékes hatóságától megfigyelési adatokat kap a lobogója alatt hajózó hajó tevékenységéről, haladéktalanul értesíti erről és az összes vonatkozó információról a Bizottságot, amely a kellő időben közli ezt az információt az adminisztratív titkársággal a teljesítési bizottság általi vizsgálat céljából.(5) A közösségi halászhajók parancsnokai továbbítják a hatóságaiknak az azokra a hajókra vonatkozó információkat, amelyek feltételezhetően nagyszemű tonhalra halásznak az egyezmény területén, és nem szerepelnek az ICCAT adminisztratív titkársága által összeállított jegyzékben. A tagállamok haladéktalanul értesítik ezekről a megfigyelésekről a Bizottságot, amely értesíti az ICCAT adminisztratív titkárságát.(6) Az e cikk alkalmazására vonatkozó részletes szabályokat a (2) bekezdésben említett megfigyelési űrlap formája és előírásai tekintetében, a 24. cikk (2) bekezdésében említett eljárással összhangban kell elfogadni.9. cikkÉves jelentés(1) Minden évben június 15. előtt a tagállamok elküldenek a Bizottságnak egy, az ICCAT által elfogadott formájú nemzeti jelentést, amely tartalmazza a) a műholdas hajómegfigyelési rendszer alkalmazására vonatkozó információkat és b) egy "ICCAT bejelentő táblázatot" az összes halászati tevékenységre vonatkozóan, megjegyzéseket csatolva ezekhez, többek között az ICCAT által a bizonyos fajok legkisebb méretére vonatkozó tűréshatárok megsértéséről, és a végrehajtott vagy végrehajtandó intézkedésről. A tagállamok azt is közlik, hogy az I. mellékletben felsorolt halfajok sporthorgászatát hogyan szabályozták, és megadják a hajóik által az előző évben végrehajtott átrakodási műveletek részleteit.(2) Az e cikk alkalmazására vonatkozó részletes szabályokat a 24. cikk (2) bekezdésében említett eljárással összhangban kell elfogadni.2. szakaszKikötői ellenőrzési eljárások10. cikkÁltalános feltételek(1) A tagállamok ellenőröket jelölnek ki az ellenőrzési feladatok elvégzésére a kikötőikben, akik felelősek az I. mellékletben felsorolt fajok átrakodásának vagy kirakodásának ellenőrzéséért és felügyeletéért.(2) A tagállamok biztosítják, hogy a vizsgálat ne legyen diszkriminatív, és hogy összhangban legyen az ICCAT kikötői ellenőrzési intézkedésekkel.(3) A kikötő tagállama ellenőrizheti többek között a dokumentumokat, a halászhajók fedélzetén lévő halászfelszereléseket és fogást, amennyiben ezek a hajók önkéntesen tartózkodnak a tagállam kikötőiben vagy tengeri termináljainál.11. cikkEllenőrök(1) A tagállamok valamennyi ICCAT-ellenőr számára kiadnak egy különleges azonosító dokumentumot, amelyet az ellenőrök maguknál tartanak és felmutatnak az ellenőrzés megkezdése előtt. A kártyán feltüntetett adatokat a 24. cikk (2) bekezdésében említett eljárás szerint kell meghatározni. A tagállamok megküldik ellenőreik jegyzékét a Bizottság részére az ICCAT adminisztrációs titkárságának történő továbbítás céljából.(2) A tagállamok biztosítják, hogy az ICCAT-ellenőrök az ICCAT ellenőrzési intézkedéseiben megállapított szabályokkal összhangban teljesítsék a feladatukat. Az ellenőrök az illetékes hatóságok működési ellenőrzése alatt maradnak, és a hatóságnak tartoznak felelősséggel cselekedeteikért.12. cikkEllenőrzési eljárások(1) A tagállamok biztosítják, hogy ICCAT-ellenőreik:- az ellenőrzések végrehajtása során a lehető legkisebb mértékben zavarják a hajón folyó tevékenységet, és ne okozzanak a hal minőségében romlást;- a 24. cikk (2) bekezdésében említett eljárás szerint megállapított szabályoknak megfelelően elkészítsenek egy ellenőrzési jelentést, és azt továbbítsák hatóságaiknak.(2) Az ellenőrök megvizsgálhatják a hajó valamennyi övezetét, fedélzetét és helyiségét, a fogásokat (feldogozott vagy feldolgozatlan), a halászfelszereléseket, a berendezést és az összes olyan dokumentumot, amelyet az ICCAT által elfogadott védelmi intézkedéseknek való megfelelés szempontjából szükségesnek tartanak ellenőrizni, beleértve a hajónaplót és – az anyahajók és a szállítóhajók esetében – a berakodási iratokat.(3) Az ellenőrök a parancsnok jelenlétében írják alá a jelentésüket, akinek joga van bármilyen általa lényegesnek tartott információval kiegészíteni vagy kiegészíttetni a jelentést, és aláírni azt. Az ellenőr feltünteti a hajónaplóban, hogy ellenőrzést hajtott végre.13. cikkA parancsnok kötelezettségei a vizsgálat soránA közösségi hajók parancsnokai:a) nem kifogásolják a hazai vagy külföldi kikötőkben a felhatalmazott ellenőrök által végzett ellenőrzéseket, nem próbálják megfélemlíteni vagy háborgatni az ellenőröket a munkájuk során, és gondoskodnak a biztonságukról;b) együttműködnek a hajónak az e rendeletben megállapított eljárásoknak megfelelően végzett ellenőrzésében, és segítik azt;c) biztosítják az ellenőröknek a hajó összes övezetének, fedélzetének és helyiségének, a fogásoknak (feldogozott vagy feldolgozatlan), a halászfelszereléseknek, a berendezéseknek és az összes dokumentumnak az ellenőrzéséhez szükséges eszközöket, beleértve a halászati naplót és a rakodási iratokat.14. cikkJogsértés esetén alkalmazandó eljárás(1) Ha az ICCAT-ellenőr okkal feltételezi, hogy a halászhajó az ICCAT által elfogadott védelmi intézkedéseket sértő tevékenységet végez:a) az ellenőrzési jelentésben jelzi a jogsértést;b) megteszi a szükséges intézkedéseket a jogsértés bizonyítékai megóvásának biztosítása érdekében;c) haladéktalanul elküldi az ellenőrzési jelentést a hatóságának.(2) Az ellenőrző tagállam azonnal megküldi az ellenőrzési jelentés eredeti példányát a Bizottságnak, amely haladéktalanul továbbítja azt az ellenőrzött hajó lobogó szerinti állama illetékes hatóságainak, valamint egy másolatot az ICCAT adminisztratív titkárságának.15. cikkA jogsértések következményei(1) Ha a tagállamot egy ICCAT szerződő fél vagy egy másik tagállam értesíti a lobogója alatt hajózó hajó által elkövetett jogsértésről, a tagállam a nemzeti jogszabályokkal összhangban azonnali intézkedéseket tesz a bizonyíték megszerzésére és megvizsgálására, végrehajtja a szükséges vizsgálatokat, és ha lehetséges, átvizsgálja a hajót.(2) Valamennyi tagállam megnevezi azt a hatóságot, amelynek felhatalmazása van a jogsértések bizonyítékainak átvételére, és értesíti a Bizottságot e hatóság nevéről, címéről és egyéb kapcsolatfelvételi adatról.(3) A lobogó szerinti tagállam értesíti a Bizottságot az érintett hajóra vonatkozóan kiszabott büntetésekről és a végrehajtott intézkedésekről, és a Bizottság értesíti az ICCAT adminisztratív titkárságát.16. cikkA vizsgálati jelentések kezelése(1) A tagállamoknak a többi tagállam vagy szerződő fél ICCAT-ellenőrei által készített jelentéseinek ugyanakkora jelentőséget kell tulajdonítaniuk, mint a saját ellenőreik által készített jelentéseknek.(2) Valamennyi tagállam – a nemzeti jogszabályaikkal összhangban – az ICCAT kikötői ellenőrzési rendelkezései szerint egy ICCAT-ellenőr által benyújtott jelentésből következő jogi vagy egyéb eljárás elősegítésével együttműködik az érintett szerződő felekkel.3. szakaszIsmeretlen honosságú hajók és nem szerződő felek hajói17. cikkÁtrakodás(1) A közösségi hajók nem rakodhatják át az I. mellékletben felsorolt halfajokat ismeretlen honosságú hajókról, vagy olyan nem szerződő felek lobogója alatt hajózó hajóról, amely nem rendelkezik együttműködési fél, entitás vagy halászatot folytató személy státuszával.(2) Az ICCAT által elfogadott együttműködő felek, entitások és halászatot folytató személyek jegyzékét a Bizottság az Európai Közösségek Hivatalos Lapjának C sorozatában hirdeti ki.(3) Minden évben szeptember 15-e előtt a tagállamok megküldik a Bizottságnak az I. mellékletben felsorolt fajok az előző évben történt átrakodására vonatkozó adatokat, amely átrakodások a zászlójuk alatt hajózó hajók és az együttműködő fél, entitás vagy halászatot folytató személy státuszát élvező nem szerződő fél lobogója alatt hajózó hajók között zajlottak le.18. cikkA halászati tevékenységekre vonatkozó ellenőrzési intézkedések(1) A tagállam azon illetékes hatósága, amely egy honosság nélküli hajó fedélzetére szállt és/vagy ott vizsgálatot hajtott végre, haladéktalanul értesíti a Bizottságot a vizsgálat eredményeiről és a nemzetközi jog szerint végrehajtott intézkedésekről. A Bizottság a lehető legrövidebb időn belül elküldi ezt az információt az ICCAT adminisztratív titkárságának.(2) A tagállamok biztosítják, hogy a 2847/93/EGK rendelet 28. cikke (2) bekezdésének e) pontja értelmében kijelölt kikötőbe befutó minden ismeretlen honosságú vagy nem szerződő fél lobogója alatt hajózó hajót az illetékes hatóságaik megvizsgálnak. A vizsgálat befejezéséig a hajók fogásait nem lehet kirakodni vagy átrakodni.(3) Ha a vizsgálat felfedi, hogy a hajó fedélzetén hatályban lévő ICCAT-ajánlás hatálya alá tartozó erőforrások vannak, akkor a tagállam megtiltja azok kirakodását vagy átrakodását.(4) A (3) bekezdésben említett tiltást nem kell alkalmazni, ha a vizsgált hajó parancsnoka vagy a képviselője az illetékes hatóság megelégedésére bizonyítja, hogy:a) a fedélzeten lévő fogás az övezeten kívülről származik; vagyb) a fedélzeten lévő fogást a hatályban lévő védelmi intézkedések megsértése nélkül fogták ki.19. cikkA tagállamok állampolgáraiA tagállamok a nemzeti jogszabályaik által biztosított lehetőségek mellett megpróbálják meggátolni az állampolgáraikat abban, hogy részt vegyenek a nem szerződő felek olyan tevékenységeiben, amelyek ellentétesek az ICCAT védelmi és kezelési intézkedéseinek végrehajtásával.II. FEJEZETA 2. ÖVEZETBEN ALKALMAZANDÓ ELLENŐRZÉSI ÉS FELÜGYELETI INTÉZKEDÉSEK20. cikkÁltalános feltételekA tagállamok megteszik a szükséges intézkedéseket abból a célból, hogy a lobogójuk alatt hajózó hajók tiszteletben tartsák az övezetben alkalmazandó intézkedéseket.21. cikkMegfigyelések(1) Az övezetben történő halászatra jogosult közösségi hajók parancsnokai továbbítják a nemzeti hatóságuknak a nem szerződő felek azon hajóira vonatkozó megfigyeléseiket, amely hajók feltételezhetően vagy bizonyosan nagyszemű, sárgaúszójú tonhalra vagy bonitóra halásznak az övezetben.(2) A tagállamok a lehető legrövidebb időn belül megküldik ezt az információt a Bizottságnak, amely továbbítja azt az IOCT-nek.III. FEJEZETA 3. ÖVEZETBEN ALKALMAZANDÓ ELLENŐRZÉSI ÉS FELÜGYELETI INTÉZKEDÉSEK22. cikkÁltalános feltételekA tagállamok megteszik a szükséges intézkedéseket abból a célból, hogy a lobogójuk alatt hajózó hajók tiszteletben tartsák az IATTC-nek a közösségi jogba átvett intézkedéseit és a nemzetközi delfinvédelmi programról szóló megállapodás alkalmazandó intézkedéseit.IV. FEJEZETZÁRÓ RENDELKEZÉSEK23. cikkA 4. cikk (2) bekezdésének, az 5. cikk (3) bekezdésének, a 6. cikk (2) bekezdésének, a 8. cikk (6) bekezdésének és a 9. cikk (2) bekezdésének végrehajtásához szükséges intézkedéseket a 24. cikk (2) bekezdésében említett irányítóbizottsági eljárással összhangban kell elfogadni.24. cikk(1) A Bizottságot a 3760/92/EGK tanácsi rendelet 17. cikke által létrehozott bizottság segíti.(2) Amennyiben erre a bekezdésre történik hivatkozás, az 1999/468//EK határozat 4. és 7. cikkét kell alkalmazni.Az 1999/468/EK határozat 4. cikkének (3) bekezdésében megállapított időtartam 3 hónap.(3) A bizottság elfogadja az eljárási szabályzatát.25. cikk(1) Az 1351/1999/EK rendelet hatályát veszti.(2) A 2742/1999/EK rendelet 22. cikkének (1) bekezdése hatályát veszti.(3) A hatályon kívül helyezett 1351/1999/EK rendeletre történő hivatkozásokat az erre a rendeletre való hivatkozásnak kell tekinteni és a III. mellékletben található megfelelési táblázat szerint kell olvasni.26. cikkEz a rendelet az Európai Közösségek Hivatalos Lapjában való kihirdetését követő 20. napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 2001. szeptember 27-én.a Tanács részérőlaz elnökR. Landuyt[1] HL C 62. E, 2001.2.27., 79. o.[2] 2001. február 28-i vélemény (a Hivatalos Lapban még nem tették közzé).[3] HL L 162., 1986.6.18., 34. o.[4] HL L 162., 1999.6.26., 6. o.[5] HL L 341., 1999.12.31., 1. o. A legutóbb a 2765/2000/EK rendelettel (HL L 321., 2000.12.19., 5. o.) módosított rendelet.[6] HL L 236., 1995.10.5., 24. o.[7] HL L 132., 1999.5.27., 1. o.[8] HL L 147., 1999.6.12., 23. o.[9] HL L 261., 1993.10.20., 1. o. A legutóbb a 2846/98/EK rendelettel (HL L 358., 1998.12.31., 5. o.) módosított rendelet.[10] HL L 184., 1999.7.17., 23. o.[11] HL L 176., 2000.7.15., 1. o.--------------------------------------------------I. MELLÉKLETAZ E RENDELETBEN EMLÍTETT FAJOK- Fehér tonhal: Thunnus alalunga- Nagy tonhal: Thunnus thynnus- Nagyszemű tonhal: Thunnus obesus- Skipjack vagy csíkoshasú tonhal: Katsuwonus pelamis- Atlanti bonitó: Sarda sarda- Sárgaúszójú tonhal: Thunnus albacares- Atlanti tonhal: Thunnus atlanticus- Kis tonhal: Euthynnus spp.- Déli nagy tonhal: Thunnus maccoyii- Páncélos makrélák: Auxis spp.- Óceáni durbincsfélék: Bramidae- Nyársorrúhalfélék: Tetrapturus spp.; Makaira spp.- Vitorláshalak: Istiophorus spp.- Kardhal: Xiphias gladius- Makrélacsukák: Scomberosox spp.; Cololabis spp.- Aranymakréla, közönséges aranymakréla: Coryphaena hippurus; Coryphaena equiselis.- Cápák: Hexanchus griseus; Cetorhinus maximus; Alopiidae; Rhyncodon typus; Carcharinidae; Sphyrnidae; Isuridae; Lamnidae- Cetfélék (bálnák és delfinek): Physteridae, Belaenopteridae; Balenaidae; Eschrichtiidae; Monodontidae; Ziphiidae; Delphinidae.--------------------------------------------------II. MELLÉKLETAZ ICCAT-KÖZLEMÉNYEK TÁRGYÁT KÉPEZŐ FAJOK JEGYZÉKELatin név | Magyar név |Thunnus thynnus | Nagy tonhal |Thunnus maccoyii | Déli nagy tonhal |Thunnus albacares | Sárgaúszójú tonhal |Thunnus alalunga | Fehér tonhal |Thunnus obesus | Nagyszemű tonhal |Thunnus atlanticus | Atlanti tonhal |Euthynnus allettaratus | Kis tonhal |Katsuwonus pelamis | Skipjack vagy csíkoshasú tonhal |Sarda sarda | Atlanti bonitó |Auxis thazard | Tonmakréla |Orcynopsis unicolor | Karcsú bonitó |Acanthocybium solandri | Wahoo |Scomberomorus maculatus | Foltos királymakréla |Scomberomorus cavalla | Királymakréla |Istiophorus albicans | Atlanti vitorláshal |Makaira indica | Fekete marlin |Makaira nigricans | Atlanti kék marlin |Tetrapturus albidus | Atlanti fehér marlin |Xiphias gladius | Kardhal |Tetrapturus pfluegeri | Lándzsáshal |Scomberomorus tritor | Nyugat-afrikai spanyolmakréla |Scomberomorus regalis | Cero |Auxis rochei | Harántsávos tonmakréla |Scomberomorus brasiliensis | Serra spanyolmakréla |--------------------------------------------------III. MELLÉKLETMEGFELELÉSI TÁBLÁZAT1351/1999/EK rendelet | Ez a rendelet |1., 2., 3. cikk | 8. cikk |4. cikk | 18. cikk |5. cikk | 17. cikk |--------------------------------------------------

Summary:
A vándorló halfajok bizonyos állományainak megőrzése
A vándorló halfajok bizonyos állományainak megőrzése
 
ÖSSZEFOGLALÓ A KÖVETKEZŐ DOKUMENTUMRÓL:
1936/2001/EK rendelet – a hosszú távon vándorló halfajok bizonyos állományainak halászatára vonatkozó ellenőrzési intézkedések megállapításáról
MI A RENDELET CÉLJA?
A rendelet célja, hogy meghatározza bizonyos, hosszú távon vándorló halfajok és emlősök – a rendelet I. mellékletében felsorolt – állományainak halászatára vonatkozó ellenőrzési és felügyeleti intézkedéseket. Az érintett főbb halfajok a következők:tonhal;  kardhal;  cápák;  bálnák; és  delfinek.  
FŐBB PONTOK
A rendelet az uniós országok lobogója alatt hajózó és az EU-ban lajstromozott halászhajókra vonatkozik, amelyek a következő tengeri övezetekben működnek:1. övezet: az Atlanti-óceán és a szomszédos tengerek összes vizei, amelyek az Atlanti tonhalfélék védelméről szóló nemzetközi egyezmény (ICCAT-egyezmény)* hatálya alá tartoznak. Ez az Egyezmény tette lehetővé annak a halászati szervezetnek a létrehozását, amelyhez az EU 1997-ben csatlakozott: ez az Atlanti Tonhal Védelmére Létrehozott Nemzetközi Bizottság (ICCAT);  2. övezet: az Indiai-óceán összes vizei az Indiai-óceán Tonhal Bizottsága (IOTC)* hatálya alá tartoznak;  3. övezet: a Csendes-óceán keleti részének összes vizei, beleértve a Nemzetközi Delfinvédelmi Programról szóló megállapodásban meghatározott övezetet.  AZ 1. ÖVEZETBEN ALKALMAZANDÓ ELLENŐRZÉSI ÉS FELÜGYELETI INTÉZKEDÉSEK
Az 1936/2001/EK rendeletet többször módosították, legutóbb az (EU) 2017/2107 rendelettel. A 2017-es rendelet hatályon kívül helyezte az 1936/2001/EK rendeletet, figyelembe véve az ICCAT által 2008 óta elfogadott ajánlások különféle változásait.
A kékúszójú tonhal hizlalása
Nyilvántartást a kékúszójú tonhal hizlalásáról* 2004-ben vezettek be a gazdaságokban. Az uniós országnak értesítenie kell az Európai Bizottságot a joghatósága alatt álló azon hizlaló gazdaságokról, amelyeket felhatalmaztak az ICCAT-egyezmény körzetében kifogott kékúszójú tonhal hizlalásának elvégzésére. Nem bejegyzett hizlaló gazdaságok az Egyezmény területén nem végezhetik kékúszójú tonhal hizlalását.
Amennyiben a kékúszójú tonhalakat hizlalásra átrakodják egy uniós halászhajóról egy szállító hajóra, bizonyos adatokat a két hajó parancsnokai kötelesek bejegyezni saját hajónaplóikba (az átrakodott kékúszójú tonhal mennyisége, a fogás övezete, az átadás megtörténtének időpontja és helye stb.).
Az uniós országok kötelesek:bejegyezni a lobogójuk alatt közlekedő hajók által ketrecbe zárt kékúszójú tonhal mennyiségét;  értesíteni a Bizottságot a lobogójuk alatt közlekedő hajó által kifogott és ketrecbe zárt kékúszójú tonhalak mennyiségének adatairól, valamint a kifogott és hizlalásra szánt kékúszójú tonhal kiviteléről és behozataláról;  gondoskodni arról, hogy a kékúszójú tonhalak joghatóságuk alá tartozó hizlaló gazdaságai benyújtsák a ketrecbe zárásról szóló nyilatkozatot saját illetékes hatóságuknak és szerepeljenek a nyilvántartásban;  gondoskodni arról, hogy a hizlaló gazdaságok minden évben benyújtsák nekik a hizlalt kékúszójú tonhalak értékesítésére vonatkozó nyilatkozatukat, és ennek az információnak az alapján tájékoztassák a Bizottságot a kékúszójú tonhalak mennyiségéről, valamint az előző évben értékesített mennyiségekről.  A 2. ÖVEZETBEN ALKALMAZANDÓ ELLENŐRZÉSI ÉS FELÜGYELETI INTÉZKEDÉSEKMinden uniós ország köteles:gondoskodni arról, hogy a lobogójuk alatt közlekedő hajók tartsák tiszteletben az övezetre vonatkozó intézkedéseket;megküldeni a Bizottságnak a 24 méternél nagyobb teljes hosszúságú, lobogójuk alatt közlekedő és területükön lajstromozott hajók listáját, hogy megkapják az engedélyt a tonhal és a tonhalfélék halászatára az IOTC területén. A Bizottság ezt az információt megküldi az IOTC Végrehajtó Titkárságának;gondoskodni arról, hogy csak lajstromozott hajók végezzenek halászati tevékenységeket.  Az IOTC listáján lajstromozott, horogsoros halászatot* folytató hajóknak meghatalmazást kell szerezniük a lobogó szerinti uniós ország illetékes hatóságaitól, az átrakodás* eljárásainak elvégzése előtt, az IOTC halászati területére.  Az IOTC-övezetben halászati engedéllyel rendelkező uniós hajók halászfelszereléseit különleges jelzésekkel kell ellátni.  Az uniós országok kötelesek:átadni az IOTC-titkárságnak különféle statisztikai adatokat a vándorló halfajokra vonatkozó halászati erőfeszítésekről és a fogásokról;létrehozni egy számítógépes adatbázist, amely tartalmazza a megkövetelt adatokat, hozzáféréssel a Bizottság számára;kijelölni a felügyelőket a kikötőikben végzett felügyeleti kötelezettségek teljesítéséhez, akik felelnek az I. mellékletben felsorolt halfajok átrakodásának és kirakodásának őrzéséért és felügyeletéért;kibocsátani minden felügyelőnek egy külön azonosító okmányt.  A hajó parancsnoka köteles együttműködni a hajófelügyelettel, és biztosítania kell az övezetek, a berendezés és a dokumentumok megvizsgálásához szükséges eszközöket.  Ha komoly ok van azt hinni, hogy egy halászhajó megsértette az IOTC állománymegőrzési intézkedéseit, a felügyelő a jogsértésről bejegyzést tesz a felügyeleti jelentésben. Gondoskodnia kell a bizonyíték biztonságos őrzéséről, és a felügyeleti jelentést meg kell küldenie ennek a hatóságnak. Az olyan uniós országnak, amelyet értesítettek arról, hogy a lobogója alatt közlekedő hajó jogsértést követett el, mielőbb cselekednie kell a bizonyíték megszerzése és megvizsgálása érdekében, le kell folytatnia a szükséges vizsgálatokat, és a hajó szemléjét. Az adott ország ezután értesíti a Bizottságot az érintett hajóra kivetett bírságokról és intézkedésekről. A Bizottság a maga részéről tájékoztatja az IOTC Végrehajtó Titkárságát.  Az uniós halászhajóknak tilos fogadniuk az I. mellékletben felsorolt halfajok átrakodását ismeretlen honosságú hajókról* vagy egy olyan ország lobogója alatt közlekedő hajókról, amely nem együttműködő fél. Az ismeretlen honosságú hajókra, illetve a nemzetközi jognak megfelelően általuk tett lépésekre vonatkozó esetleges megállapításokat az uniós országok megküldik a Bizottságnak.  A 3. ÖVEZETRE VONATKOZÓ ELLENŐRZÉSI ÉS FELÜGYELETI INTÉZKEDÉSEK
Minden egyes uniós országnak gondoskodnia kell arról, hogy a lobogója alatt közlekedő hajók tartsák tiszteletben az Amerikaközi Trópusitonhal-bizottság intézkedéseit, amelyek beépültek az uniós jogba és a Nemzetközi Delfinvédelmi Programról szóló megállapodás megfelelő intézkedéseibe.
MIKORTÓL HATÁLYOS A RENDELET?
A rendelet 2001. október 23. óta hatályos.
HÁTTÉR
Az EU részt vesz olyan regionális halászati gazdálkodási szervezetekben, amelyek lehetővé teszik az együttműködést a hosszú távon vándorló halfajok állománymegőrzésében és kezelésében. Szerződő félként követelmény az ilyen regionális halászati gazdálkodási szervezetek ajánlásain alapuló ellenőrzési és felügyeleti intézkedések alkalmazása.
KULCSFOGALMAK
Nemzetközi egyezmény az atlanti tonhalfélék védelméről (ICCAT-egyezmény): ez az egyezmény hozta létre az Atlanti Tonhal Védelmére Létrehozott Nemzetközi Bizottságot (ICCAT). Az egyezmény területén a védelemre és a kezelésre vonatkozó ajánlások a szerződő felek számára kötelező érvényűek.
Indiai-óceán Tonhal Bizottsága: ez a bizottság a nemzetközi együttműködés megerősítésén munkálkodik, hogy a tonhal és a kapcsolódó fajok védelme és észszerű használata biztosítva legyen az Indiai-óceánon és annak szomszédos vizein. Ez a bizottság olyan ajánlásokat fogad el, amelyek a szerződő felek számára kötelező érvényűek.
Hizlalás: egyedek ketrecben való nevelése a súlyuk vagy zsírtartalmuk növelése érdekében értékesítési céllal.
Horogsoros halászat: olyan kereskedelmi halászati módszer, amely halászfelszerelésként hosszú sorokat használ, meghatározott távolságonként rögzített, csalival ellátott horgokkal ellátva.
Átrakodás: a fogás átrakása egy kisebb halászhajóról egy nagyobbra, amely azt a szállításhoz egy nagyobb tételbe foglalja bele.
Ismeretlen honosságú hajók: olyan hajók, amelyek esetében megalapozottan gyanítható, hogy honossággal nem rendelkeznek.
FŐ DOKUMENTUM
A Tanács 1936/2001/EK rendelete (2001. szeptember 27.) a hosszú távon vándorló halfajok bizonyos állományainak halászatára vonatkozó ellenőrzési intézkedések megállapításáról (HL L 263., 2001.10.3., 1–8. o.)
Az 1936/2001/EK rendelet módosításait belefoglalták az eredeti szövegbe. Ez az egységes szerkezetbe foglalt változat kizárólag tájékoztató jellegű.
KAPCSOLÓDÓ DOKUMENTUMOK
Az Európai Parlament és a Tanács (EU) 2017/1004 rendelete (2017. május 17.) a halászati ágazatban az adatok gyűjtésére, kezelésére és felhasználására szolgáló uniós keretrendszer létrehozásáról, valamint a közös halászati politika tekintetében a tudományos tanácsadás támogatásáról és a 199/2008/EK tanácsi rendelet hatályon kívül helyezéséről (HL L 157., 2017.6.20., 1–21. o.)
A Tanács 1224/2009/EK rendelete (2009. november 20.) a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről (HL L 343., 2009.12.22., 1–50. o.)
Lásd az egységes szerkezetbe foglalt változatot.
A Tanács 1005/2008/EK rendelete (2008. szeptember 29.) a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról, továbbá a 2847/93/EGK, az 1936/2001/EK és a 601/2004/EK rendelet módosításáról és az 1093/94/EK és az 1447/1999/EK rendelet hatályon kívül helyezéséről (HL L 286., 2008.10.29., 1–32. o.)
Lásd az egységes szerkezetbe foglalt változatot.
A Tanács 1984/2003/EK rendelete (2003. április 8.) a kékúszójú tonhal, a kardhal, valamint a nagyszemű tonhal Közösségen belüli kereskedelmére vonatkozó statisztikai ellenőrzési rendszer bevezetéséről (HL L 295., 2003.11.13., 1–42. o.)
Lásd az egységes szerkezetbe foglalt változatot.
utolsó frissítés 14.12.2018